Document ID: 31992D0178

31992D0178
L 081/24
SLUŽBENI LIST EUROPSKE UNIJE
16.03.1992.
ODLUKA KOMISIJE
od 16. ožujka 1992.
o izmjeni Odluke 87/257/EEZ o popisu objekata u Sjedinjenim Američkim Državama odobrenih u svrhu uvoza svježeg mesa u Zajednicu
(92/178/EEZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 72/462/EEZ od 12. prosinca 1972. o problemima zdravlja i veterinarskoj inspekciji pri uvozu goveda, svinja i svježeg mesa iz trećih zemalja (1), kako je zadnje izmijenjena Direktivom 91/688/EEZ (2), a posebno njezin članak 4. stavak 1. i članak 18. stavak 1.,
budući da je popis objekata u Sjedinjenim Američkim Državama, odobrenih za potrebe uvoza svježeg mesa u Zajednicu, inicijalno sastavljen Odlukom Komisije 87/257/EEZ (3), kako je zadnje izmijenjena Odlukom Vijeća 91/522/EEZ (4); budući da je popis moguće izmijeniti u bilo koje vrijeme s obzirom na rezultate inspekcijskih pregleda Zajednice u Sjedinjenim Američkim Državama;
budući da je tijekom zadnjeg inspekcijskog pregleda provedenog u skladu s člankom 5. Direktive 72/462/EEZ i člankom 2. stavkom 1. Odluke Komisije 86/474/EEZ od 11. rujna 1986. o provedbi inspekcijskih pregleda na licu mjesta koje je potrebno obaviti u vezi s uvozom goveda, svinja i svježeg mesa iz država nečlanica (5) primijećeno poboljšanje u nekim objektima; budući da su Komisiji predložena jamstva za objekte u pitanju;
budući da su mjere predviđene ovom Odlukom u skladu s mišljenjem Stalnog veterinarskog Odbora,
DONIJELA JE OVU ODLUKU:
Članak 1.
Prilog Odluci 87/257/EEZ zamjenjuje se Prilogom ovoj Odluci.
Članak 2.
Države članice odobravaju uvoz svježeg mesa iz objekta 889 A (JF O’Neill Packing Co., Omaha, NE).
Članak 3.
U pogledu objekata 5736 A (VMI Corporation, Omaha, NE) i 245 L (IBP, Lexington, NE) Komisija može odrediti datum od kojeg države članice mogu dozvoliti uvoz svježeg mesa, nakon što su objekti ponovo pregledani i države članice u Stalnom veterinarskom odboru obaviještene o rezultatima pregleda.
Članak 4.
Ova je Odluka upućena državama članicama.
Sastavljeno u Bruxellesu 16. ožujka 1992.

Labels: 17
0
3
6
18